                                                                                          Anexă la  H.C.L. nr.  9/2026
RAPORT

privind realizarea măsurilor de prevenire şi combatere 

a marginalizării sociale în anul 2025
Având în vedere prevederile Legii nr. 116/2002  privind prevenirea şi combaterea marginalizării sociale, consiliile locale au obligaţia să identifice persoanele şi familiile care se găsesc în această situaţie şi să stabilească măsuri individuale în vederea prevenirii marginalizării sociale ale acestora prin asigurarea accesului la o locuinţă şi la serviciile publice de strictă necesitate cum sunt: apa, energia electrică, gaze naturale, termoficare.

Serviciul asistenţă socială are obligaţia de a prezenta un raport   referitor la aplicarea prevederilor Legii nr. 116/2002 privind prevenirea şi combaterea marginalizării sociale.

În cursul  anului 2025, au fost luate următoarele măsuri pentru prevenirea şi combaterea marginalizării sociale pe următoarele domenii:

I. Privind accesul la o locuinţă:

- s-au repartizat  18 locuinţe din fondul locativ si 10 locuinte sociale cu prioritate familiilor/ persoanelor singure beneficiare de ajutor de incluziune conform Legii nr. 196/2016 privind venitul minim de incluziune modificată şi completată, respectiv  familiilor si persoanelor fără locuinţă, persoane cu dizabilitati;  

II. Accesul la  serviciile publice de strictă necesitate:

- s-a redus  impozitul pentru  37 locuinţe proprietate personală, pentru familiile beneficiare de ajutor social conform Legii nr. 196/2016 privind venitul minim de incluziune, modificată şi completată;

III. Acordarea de ajutoare materiale şi financiare familiilor aflate în situaţii de necesitate:

- s-au acordat  ajutoare financiare pentru 13 familii/ persoane singure, suma acordată fiind de   20.435  lei ;

- au fost scutite de taxă pentru întocmirea cărţilor de identitate  persoanele marginalizate social;

- s-a acordat ajutor de incluziune pentru un număr mediu  lunar de 136 familii/ persoane singure,  sumă plătită de către A.J.P.I.S.  Hunedoara;

- s-au aprobat ajutoare pentru încălzirea locuinţei cu lemne şi cărbuni conform Legii nr. 226/ 2021 privind stabilirea măsurilor de protecţie socială pentru consumatorul vulnerabil de energie pentru persoanele singure şi familiile beneficiare de ajutor de incluziune conform Legii nr. 196/2016, numărul de beneficiari este de 110 , ajutoare de încălzire în valoare de 118.880 lei, sumele sunt din transferuri de la bugetul de stat;
- s-a acordat masă caldă la Cantina socială pentru un număr mediu de 17 persoane, familii şi persoane beneficiare de ajutor social, sumele cheltuite pentru alimente sunt în cuantum de 7505 lei;
   IV. Accesul la  educaţie

- au fost efectuate anchete sociale și s-au eliberat  adeverințe pentru acordarea de burse sociale şi rechizite şcolare pentru clasele I-IV; 

- au fost efectuate   anchete sociale pentru  7 copii cu risc de abandon școlar, copii care au fost și consiliați privind beneficiile frecventării cursurilor școlare;

- în vederea eliberării Certificatului de orientare școlară au fost efectuate  un număr de 46 anchete sociale;

- au fost consiliate aproximativ 127 familii/ persoane singure beneficiare de venit minim de incluziune, privind administrarea veniturilor , căutarea unui loc de muncă şi păstrarea unui mediu familial curat şi sănătos. 
- au fost consiliate 17 familii/ persoane singure/ copii beneficiare ai serviciilor Centrului social comunitar, privind administrarea veniturilor , căutarea unui loc de muncă, păstrarea unui mediu familial curat şi sănătos, păstrarea relațiilor cu vecinii și prietenii, acordarea de beneficii sociale; 
Sumele cheltuite din bugetul local  pentru prevenirea şi combaterea marginalizării sociale în  anul 2025 se ridică la 27.940  lei.

